
K-           /2026

MEGBÍZÁSI SZERZŐDÉS
amely létrejött egyrészről a 
· Ferencvárosi Művelődési Központ és Intézményei (1096 Budapest, Haller u. 27.; adószám: 15509079-2-43) képviseletében Kerek András igazgató, mint Megbízó,

másrészről az 
·  XX (cím:, adószám:, cégjegyzék szám:, bankszámlaszám:) képviseletében, mint Megbízott 
között az alábbi szolgáltatás tárgyában:
1./ A Megbízó megbízza Megbízottat az FMK és Intézményei Halloween a Kiserdőben 2026 rendezvény rendezvénybiztosítási, valamint rendezvény őrzési feladatainak ellátásával. A rendezvény építése 2026. október 30. 10:00 – október 30. 16:00 óra. A rendezvény lebonyolítása: 2026. október 31. 17:00 – 23:00, a rendezvény bontása: 2026. október 31. 23:00 – 2026. november 01. 04:00 óra. A teljesítendő feladatok és határidőket a szerződés Ajánlattételi felhívása tartalmazza.

2./ Tartalom

•
Rendezvény terület őrzése, backstage terület őrzése, éjszakai őrzés biztosítása, zárásoknál szükséges élő őrzés biztosítása. 

•
Napra bontott létszámadatok a helyszínekkel, az időbeosztással, óraszámmal, egységárral, valamint összesített részösszegekkel ellátott rész költségtábla elkészítése.

•
A rendezvény teljes időrendjét, létszámát és költségét tartalmazó táblázat elkészítése.

3./ Megbízott a megbízást elfogadja és kijelenti, hogy a jelen szerződésben meghatározott feladatok magas szintű ellátásához szükséges szakértelemmel rendelkezik, és feladatait a legjobb tudása szerint, szakképzettségének és jogosítványának megfelelően, Megbízó igényei szerint és érdekeit minden szempontból figyelembe véve látja el. 
4./ Megbízott a szerződésben meghatározott feladatait az intézmény igazgatójának felügyelete alatt látja el. Kapcsolattartó munkatárs és a teljesítés meglétének igazolására jogosult az FMK részéről Morassi László igazgatóhelyettes munkatárs. 

5./ Megbízó a Megbízott feladatainak teljesítéséhez minden információt, adatot és dokumentumot a rendelkezésre bocsájt. 

6./ Felek kötelezik magukat, hogy a teljesítés közben felmerülő, Szerződés teljesítését gátló bármilyen körülmény felmerüléséről haladéktalanul tájékoztatják a másik Felet. 

7./ A Megbízott szavatosságot vállal azért, hogy a 1. pontban körülírt feladatokat a jogszabályi előírásoknak megfelelően, a szakmai szabályok maradéktalan betartása mellett, a tőle elvárható legnagyobb gondossággal végzi el.
8./ Megbízó elkészíti a rendezvény térképét, valamint elkészítteti a rendezvény Tűzvédelmi tervét, melyet vállalkozó rendelkezésére bocsát, valamint felkéri a tűzvédelmi előadót a rendezvény kezdetét megelőző oktatás megtartására.
9./ Megbízott megismeri a Tűzvédelmi tervben foglaltakat, vállalja, hogy a rendezvényt biztosító személyzettel részt vesz az oktatáson, valamint a Tűzvédelmi tervben leírtakat betartja és szükség esetén az ott leírtak szerint jár el.
10./ Felek megállapodnak, hogy az 1./ pontban megfogalmazottak teljesítéséért a Megbízó  / Ft , azaz forint megbízási díjat fizet ki a Megbízottnak teljesítési igazolás kiállítását követően számla ellenében, 30 napon belül átutalással. 

Késedelmes fizetés esetén az esedékességet követő naptól a pénzügyi teljesítés időpontjáig Megbízott a Ptk. 6:48 § bekezdése szerinti késedelmi kamatra, valamint a 2016. évi IX. tv. által meghatározott behajtási költségátalányra jogosult.
A Megbízási díj Megbízott valamennyi költségét tartalmazza. 

11./ Felek jelen szerződést 2026. október 30-tól, 2026. november 01-ig határozott időre kötik.

12./ Jelen szerződést bármelyik Fél azonnali hatállyal felmondhatja, amennyiben a másik Fél súlyos szerződésszegést követ el a megbízás teljesítése során, vagy azzal kapcsolatban, illetve a teljesítés során tanúsított magatartása, a másik Fél jogos érdekét bármilyen módon súlyosan sérti, vagy veszélyezteti. Az azonnali hatályú felmondás nem mentesíti Megbízottat a megbízáshoz kapcsolódó információk és iratok, továbbá a nála lévő minden, a Megbízott tulajdonát képező eszköz és dokumentum átadásának kötelezettsége alól.

12.1./ Megbízott súlyos szerződésszegését követő azonnali hatályú felmondás esetén további díjazásra nem jogosult, illetve kizárólag a megbízási díj már teljesített szolgáltatásokkal arányos részére tarthat igényt.   

13./ Jelen szerződés aláírásával Megbízott kötelezettséget vállal Megbízó által üzleti titoknak minősített adatok, információk megőrzésére. Üzleti titoknak minősül többek között a Megbízó tulajdonát képező, illetve Megbízó tevékenysége során birtokába került minden, jogi oltalom alá eső szellemi alkotás, valamint Megbízó üzletmenetére, üzleti kapcsolataira, gazdálkodásra vonatkozó információ, illetve minden olyan információ, amit Megbízó üzleti titoknak minősít. Megbízott ezen kötelezettsége megszegése esetén teljes anyagi felelősséggel tartozik a polgári jog szabályai szerint.

14./ A Felek megállapodnak, hogy jelen Szerződésből eredő esetleges jogvitáikat elsődlegesen tárgyalás útján rendezik, s csak annak eredménytelensége esetén fordulnak bírósághoz. 
15./ Jelen Szerződés négy eredeti, egymással szó szerint egyforma példányban készült, amelyet a Felek elolvasás és értelmezést követően, mint előzetesen is egyeztetett akaratukkal mindenben megegyezőt írtak alá.
Az itt nem szabályozott kérdésekben a Ptk. ide vágó rendelkezései az irányadóak.
Budapest, 2026. 

